ddrg/super_eurlex huggingface dataset:
KOMMISSIONENS BESLUTNING af 15. november 1995 om ændring af beslutning 94/652/EF om udarbejdelse af en oversigt over og fordeling af opgaverne inden for rammerne af samarbejdet fra medlemsstaternes side ved den videnskabelige gennemgang af spørgsmål vedrørende levnedsmidler (Tekst af betydning for EØS) (95/492/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 93/5/EØF af 25. februar 1993 om bistand til Kommissionen og samarbejde fra medlemsstaternes side ved den videnskabelige gennemgang af spørgsmål vedrørende levnedsmidler (1), særlig artikel 3, og

ud fra følgende betragtninger:

Kommissionens beslutning 94/458/EF (2) fastsætter regler for forvaltningen af det videnskabelige samarbejde mellem medlemsstaterne og Kommissionen vedrørende levnedsmidler;

i Kommissionens direktiv 94/652/EF (3) er der fastsat en oversigt over og fordeling af opgaverne inden for rammerne af samarbejdet fra medlemsstaternes side ved den videnskabelige gennemgang af spørgsmål vedrørende levnedsmidler;

i artikel 3 i direktiv 93/5/EØF er det fastsat, at der skal ske en ajourføring af oversigten og fordelingen af opgaverne mindst hver sjette måned;

oversigten over opgaverne skal udarbejdes og ajourføres under hensyntagen til behovet for sundhedsbeskyttelse inden for Fællesskabet samt til kravene i fællesskabslovgivningen inden for levnedsmiddelsektoren;

opgaverne skal fordeles på grundlag af den videnskabelige ekspertise og de til rådighed stående ressourcer i medlemsstaterne, navnlig i de institutter, som deltager i det videnskabelige samarbejde;

de i denne beslutning fastsatte foranstaltninger er i overensstemmelse med udtalelse fra Den Stående Levnedsmiddelkomité -

VEDTAGET FØLGENDE BESLUTNING:

Artikel 1

Bilaget til beslutning 94/652/EF affattes som angivet i bilaget til indeværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 15. november 1995.

På Kommissionens vegne

Martin BANGEMANN

Medlem af Kommissionen

(1) EFT nr. L 52 af 4. 3. 1993, s. 18.

(2) EFT nr. L 189 af 23. 7. 1994, s. 84.

(3) EFT nr. L 253 af 29. 9. 1994, s. 29.

BILAG

OVERSIGT OVER OPGAVER, DER SKAL UDFØRES AF MEDLEMSSTATERNE INDEN FOR RAMMERNE AF SAMARBEJDET FRA MEDLEMSSTATERNES SIDE VED DEN VIDENSKABELIGE GENNEMGANG AF SPØRGSMÅL VEDRØRENDE LEVNEDSMIDLER

>TABELPOSITION>
RÅDETS AFGØRELSE af 23. oktober 1995 om indgåelse af en aftale mellem Det Europæiske Fællesskab og USA vedrørende et samarbejdsprogram inden for højere uddannelse og erhvervsuddannelse (95/487/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 126 og 127, sammenholdt med artikel 228, stk. 2, første punktum, og stk. 3, første afsnit,

under henvisning til forslag fra Kommissionen,

under henvisning til udtalelse fra Europa-Parlamentet (1), og

ud fra følgende betragtninger:

Rådet har ved sin afgørelse af 21. november 1994 bemyndiget Kommissionen til at forhandle samarbejdsaftaler vedrørende højere uddannelse og erhvervsuddannelse mellem Det Europæiske Fællesskab, Canada og USA;

Fællesskabet og USA forventer gensidigt udbytte af et sådant samarbejde, som, for så vidt angår Fællesskabet, skal være et supplement til de bilaterale programmer mellem de enkelte medlemsstater og USA og give en ekstra fordel ved en EF-indsats;

aftalen mellem Det Europæiske Fællesskab og USA vedrørende et samarbejdsprogram inden for højere uddannelse og erhvervsuddannelse bør godkendes -

TRUFFET FØLGENDE AFGØRELSE:

Artikel 1

Aftalen mellem Det Europæiske Fællesskab og USA vedrørende et samarbejdsprogram inden for højere uddannelse og erhvervsuddannelse godkendes herved på Fællesskabets vegne.

Teksten til aftalen er knyttet til denne afgørelse.

Artikel 2

Det finansielle referencegrundlag til opfyldelsen af Fællesskabets finansielle forpligtelser i henhold til aftalens artikel 7 er på 6,5 mio. ECU for den femårsperiode, der er fastsat i aftalens artikel 11, stk. 2.

De årlige bevillinger godkendes af budgetmyndigheden inden for rammerne af de finansielle overslag.

De legater, som tildeles i henhold til aftalens artikel 4, stk. 3, er uafhængige af de nationale Fulbright-legater, som tildeles af de bilaterale legatudvalg, der er oprettet mellem medlemsstaterne og USA.

Artikel 3

Det Europæiske Fællesskabs delegation i det paritetiske udvalg, der er omhandlet i aftalens artikel 5, består af en repræsentant for Kommissionen, bistået af en repræsentant for hver medlemsstat.

Artikel 4

Formanden for Rådet bemyndiges til at udpege den (de) person(er), der er beføjet til at undertegne aftalen på vegne af Rådet for Den Europæiske Union og til at foretage de notifikationer, der er omhandlet i aftalens artikel 11.

Udfærdiget i Luxembourg, den 23. oktober 1995.

På Rådets vegne

J. SAAVEDRA ACEVEDO

Formand

(1) EFT nr. C 287 af 30. 10. 1995.
KOMMISSIONENS BESLUTNING af 7. november 1995 om godkendelse af programmet for infektiøs hæmatopoietisk nekrose og egtvedsyge i Finland (Kun den finske udgave er autentisk) (Tekst af betydning for EØS) (95/479/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/67/EØF af 28. januar 1991 om dyresundhedsmæssige betingelser for afsætning af akvakulturdyr og -produkter (1), senest ændret ved direktiv 95/22/EF (2), særlig artikel 10, stk. 1 og 2, og artikel 28b, og

ud fra følgende betragtninger:

Medlemsstaterne kan forelægge Kommissionen et program med henblik på meddelelse af status som godkendt zone i henseende til visse fiskesygdomme;

Finland forelagde den 29. maj 1995 et program for infektiøs hæmatopoietisk nekrose (IHN) og egtvedsyge (VHS) for sit område;

Finlands program fastlægger den omhandlede geografiske zone, de foranstaltninger, som de officielle tjenester skal træffe, de procedurer, som laboratorierne skal følge, omfanget af de pågældende sygdomme og bekæmpelsesforanstaltningerne i tilfælde af påvisning af en af disse sygdomme;

visse afvandingsområder i Finland ligger delvis på tredjelandes område; Finland har opstillet et program i samarbejde med disse tredjelande for at sikre, at samtlige sådanne afvandingsområder underlægges officiel kontrol;

efter gennemgangen af dette program har det vist sig, at det er i overensstemmelse med artikel 10 i direktiv 91/67/EØF;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Det af Finland forelagte program for IHN og VHS godkendes.

Artikel 2

Finland sætter senest den 1. januar 1996 de nødvendige love og administrative bestemmelser i kraft for at overholde det i artikel 1 omhandlede program.

Artikel 3

Denne beslutning er rettet til Republikken Finland.

Udfærdiget i Bruxelles, den 7. november 1995.

På Kommissionens vegne

Franz FISCHLER

Medlem af Kommissionen

(1) EFT nr. L 46 af 19. 2. 1991, s. 1.

(2) EFT nr. L 243 af 11. 10. 1995, s. 1.
KOMMISSIONENS BESLUTNING af 8. november 1995 om ændring af beslutning 95/125/EF om Frankrigs status med hensyn til infektiøs hæmatopoietisk nekrose og egtvedsyge (Tekst af betydning for EØS) (95/481/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/67/EØF af 28. januar 1991 om dyresundhedsmæssige betingelser for afsætning af akvakulturdyr og -produkter (1), senest ændret ved direktiv 95/22/EF (2), særlig artikel 5, og

ud fra følgende betragtninger:

Medlemsstaterne kan for en eller flere fastlands- eller kystzoner opnå status som godkendte zoner, der er fri for bestemte fiske- eller bløddyrssygdomme;

Frankrig fik ved Kommissionens beslutning 95/125/EF (3) meddelt status som godkendt fastlandszone og godkendt kystzone i henseende til infektiøs hæmatopoietisk nekrose (IHN) og egtvedsyge (VHS) for bestemte afvandingsområder og bestemte dele af kysten i regionen Bretagne;

ved brev af 1. august 1995 tilsendte Frankrig Kommissionen passende begrundelser for meddelelse af status som godkendt zone i henseende til IHN og VHS for andre afvandingsområder og kystzoner i Poitou-Charentes;

efter gennemgang af disse oplysninger kan disse afvandingsområder og dele af kysten meddeles sådan status;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I bilaget til beslutning 95/125/EF foretages følgende ændringer:

1) I afsnittet »AFVANDINGSOMRÅDER« tilføjes følgende afsnit:

»Følgende afvandingsområder i regionen Poitou-Charentes:

- Charentebækkenet

- Sèvre Nioirtaisebækkenet

- Seudrebækkenet

- Laybækkenet

- opstrømsdelen af Viennebækkenet indtil Nouâtredæmningen (departementet Indre)

- kystflodbækkenerne i departementet la Vendée

- Girondemundingens kystflodbækkener i departementet Charente Maritime.«

2) I afsnittet »DELE AF KYSTEN« tilføjes følgende afsnit:

»Hele atlanterhavskysten mellem kystens nordligste punkt i departementet Vendée og dens sydligste punkt i departementet Charente Maritime.«

Artikel 2

Denne beslutning er rettet til medlemsstaterne.

Udfærdiget i Bruxelles, den 8. november 1995.

På Kommissionens vegne

Franz FISCHLER

Medlem af Kommissionen

(1) EFT nr. L 46 af 19. 2. 1991, s. 1.

(2) EFT nr. L 243 af 11. 10. 1995, s. 1.

(3) EFT nr. L 84 af 14. 4. 1995, s. 8.
KOMMISSIONENS BESLUTNING af 7. november 1995 om ændring af beslutning 93/693/EF om opstilling af en liste over tyrestationer i visse tredjelande, som er godkendt til udførsel af tyresæd til Fællesskabet (Tekst af betydning for EØS) (95/480/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 88/407/EØF af 14. juni 1988 om fastlæggelse af de veterinærpolitimæssige krav i forbindelse med handelen inden for Fællesskabet med tyresæd og indførsel heraf (1), senest ændret ved akten vedrørende Østrigs, Finlands og Sveriges tiltrædelse, særlig artikel 9, og

ud fra følgende betragtninger:

Ved Kommissionens beslutning 93/693/EF (2), senest ændret ved beslutning 94/861/EF (3), er der opstillet en liste over tyrestationer i visse tredjelande, som er godkendt til udførsel af tyresæd til Fællesskabet;

Australiens, New Zealands og Tjekkiets veterinærmyndigheder har fremsendt lister eller ændringer af lister over tyrestationer, der er officielt godkendt til udførsel af tyresæd til Fællesskabet;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I bilaget til beslutning 93/693/EF foretages følgende ændringer:

1) I 5. del indsættes følgende tyrestation for New Zealand:

»LIVESTOCK IMPROVEMENT CORPORATION'S SEMEN PRODUCTION CENTRE

Palmerston street

off State Highway 3

AWAHURI

Registreringsnummer: NZAB 4«

2) I 10. del indsættes følgende tyrestationer for Den Tjekkiske Republik:

»ISB HOMOLE

Jihocesky chovatel a.s.

Dobrovodska 53

370 06 Ceske Budejovice

Registreringsnummer: ISB CZ 06

ISB VRAT

Severoceske sdruzeni chovatelu a.s.

U cukrovaru 4

400 21 Usti n. Labem

Registreringsnummer: ISB CZ 09

ISB LITOBOR

Agrovysocina a.s.

Horni ulice 30-31

591 01 Zdar nad Sazavou

Registreringsnummer: ISB CZ 12

ISB MORAVSKY KRUMLOV

Plemenari a.s.

Optalova 37

637 00 Brno

Registreringsnummer: ISB CZ 13

ISB STARE MESTO

Plemenarske sluzby a.s.

Kvitkovice

765 02 Otrokovice

Registreringsnummer: ISB CZ 14

ISB GRYGOV

Genoservis a.s.

Jozky Jaburkove 1

771 68 Olomouc

Registreringsnummer: ISB CZ 15

ISB VLACICE

Natural s.r.o.

Rubesova 10

120 00 Praha 2

Registreringsnummer: ISB CZ 16«

3) Der indsættes en 12. del med følgende tyrestation for Australien:

»DEL 12

AUSTRALIEN

GENETICS AUSTRALIA

Parwan Park

Woolpack Rd

Bacchus Marsh

VICTORIA 3340

Registreringsnummer: 6043«.

Artikel 2

Denne beslutning er rettet til medlemsstaterne.

Udfærdiget i Bruxelles, den 7. november 1995.

På Kommissionens vegne

Franz FISCHLER

Medlem af Kommissionen

(1) EFT nr. L 194 af 22. 7. 1988, s. 10.

(2) EFT nr. L 320 af 22. 12. 1993, s. 35.

(3) EFT nr. L 352 af 31. 12. 1994, s. 71.
RÅDETS AFGØRELSE af 17. november 1995 om indgåelse af aftalen i form af brevveksling om midlertidig anvendelse af protokollen om fastsættelse af de fiskerimuligheder og den finansielle modydelse, der er omhandlet i aftalen mellem Det Europæiske Økonomiske Fællesskab og regeringen for Republikken Madagaskar om fiskeri ud for Madagaskar, for perioden fra 21. maj 1995 til 20. maj 1998 (95/490/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til aftalen mellem Det Europæiske Økonomiske Fællesskab og regeringen for Republikken Madagaskar om fiskeri ud for Madagaskar (1),

under henvisning til forslag fra Kommissionen, og

ud fra følgende betragtninger:

Fællesskabet og Republikken Madagaskar har ført forhandlinger om hvilke ændringer eller tilføjelser, der skal foretages i ovennævnte aftale ved udløbet af de første protokollers gyldighedsperiode;

som resultat af disse forhandlinger blev der den 18. maj 1995 paraferet en ny protokol; i henhold til denne protokol har fiskerne fra Fællesskabet fiskerimuligheder i farvandene henhørende under Republikken Madagaskars højhedsområde eller jurisdiktion i perioden fra 21. maj 1995 til 20. maj 1998;

for at undgå en afbrydelse af fiskeri fra Fællesskabets fartøjer er det nødvendigt, at den omhandlede protokol godkendes snarest muligt; de to parter har derfor paraferet en aftale i form af brevveksling om midlertidig anvendelse af den paraferede protokol fra dagen efter den dato, på hvilken de gældende protokoller udløber; denne aftale bør indgås med forbehold af en endelig afgørelse i henhold til traktatens artikel 43 -

TRUFFET FØLGENDE AFGØRELSE:

Artikel 1

Aftalen i form af brevveksling om midlertidig anvendelse af protokollen om fastsættelse af de fiskerimuligheder og den finansielle modydelse, der er omhandlet i aftalen mellem Det Europæiske Økonomiske Fællesskab og regeringen for Republikken Madagaskar om fiskeri ud for Madagaskar for perioden fra 21. maj 1995 til 20. maj 1998 godkendes herved på Fællesskabets vegne.

Teksten til aftalen i form af brevveksling er knyttet til denne afgørelse.

Artikel 2

Formanden for Rådet bemyndiges til at udpege de personer, der er beføjet til at undertegne aftalen i form af brevveksling med bindende virkning for Fællesskabet.

Udfærdiget i Bruxelles, den 17. november 1995.

På Rådets vegne

P. SOLBES MIRA

Formand

(1) EFT nr. L 73 af 18. 3. 1986, s. 26.
KOMMISSIONENS AFGØRELSE af 14. november 1995 om afslutning af antidumpingproceduren vedrørende importen af visse elektroniske vægte med oprindelse i Japan (95/478/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til Rådets forordning (EF) nr. 3283/94 af 22. december 1994 om beskyttelse mod dumpingimport fra lande, der ikke er medlemmer af Det Europæiske Fællesskab (1), senest ændret ved forordning (EF) nr. 1251/95 (2), særlig artikel 23,

under henvisning til Rådets forordning (EØF) nr. 2423/88 af 11. juli 1988 om beskyttelse mod dumpingimport eller subsidieret import fra lande, der ikke er medlemmer af Det Europæiske Økonomiske Fællesskab (3), senest ændret ved forordning (EF) nr. 522/94 (4), særlig artikel 13, stk. 11,

efter konsultation i Det Rådgivende Udvalg, og

ud fra følgende betragtninger:

A. BAGGRUND

(1) Kommissionen offentliggjorde den 12. marts 1994 en meddelelse (5) om indledning af en undersøgelse i henhold til artikel 13, stk. 11, i forordning (EØF) nr. 2423/88 vedrørende påstanden om, at den antidumpingtold, der indførtes ved Rådets forordning (EØF) nr. 993/93 (6) på importen af visse elektroniske vægte med oprindelse i Japan, var blevet overvæltet på to eksportører, Teraoka Seiko Co. Ltd og Tokyo Electric Co. Ltd.

(2) Kommissionen har gennemført undersøgelsen. Klageren blev underrettet om resultaterne af den pågældende undersøgelse og har i mellemtiden trukket sin klage tilbage.

B. AFSLUTNING AF UNDERSØGELSEN

(3) På baggrund af ovenstående konkluderer Kommissionen, at undersøgelsen bør afsluttes, uden at der indføres yderligere foranstaltninger.

(4) De interesserede parter blev underrettet om, at Kommissionen havde til hensigt at afslutte undersøgelsen, og gjorde ikke indsigelse. Der blev ikke rejst indvendinger.

(5) Det Rådgivende Udvalg blev hørt og gjorde ikke indsigelse -

TRUFFET FØLGENDE AFGØRELSE:

Eneste artikel

Antidumpingundersøgelsen i henhold til artikel 13, stk. 11, i forordning (EØF) nr. 2423/88 vedrørende importen af visse elektroniske vægte henhørende under KN-kode 8423 81 50 (TARIC-kode: 8423 81 50 * 10) og med oprindelse i Japan afsluttes.

Udfærdiget i Bruxelles, den 14. november 1995.

På Kommissionens vegne

Leon BRITTAN

Næstformand

(1) EFT nr. L 349 af 31. 12. 1994, s. 1.

(2) EFT nr. L 122 af 2. 6. 1995, s. 1.

(3) EFT nr. L 209 af 2. 8. 1988, s. 1.

(4) EFT nr. L 66 af 10. 3. 1994, s. 10.

(5) EFT nr. C 74 af 12. 3. 1994, s. 4.

(6) EFT nr. L 104 af 29. 4. 1993, s. 4.
KOMMISSIONENS BESLUTNING af 24. november 1995 om ændring af visse oplysninger i listen i bilaget til forordning (EØF) nr. 55/87 om listen over fartøjer med en længde overalt på over 8 m, der i visse af Fællesskabets kystområder har tilladelse til at anvende bomtrawl (95/520/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3094/86 af 7. oktober 1986 om fastlæggelse af tekniske foranstaltninger til bevarelse af fiskeressourcerne (1), senest ændret ved forordning (EF) nr. 1173/95 (2),

under henvisning til Kommissionens forordning (EØF) nr. 55/87 af 30. december 1986 om listen over fartøjer med en længde overalt på over 8 m, der i visse af Fællesskabets kystområder har tilladelse til at anvende bomtrawl (3), senest ændret ved forordning (EF) nr. 3410/93 (4), særlig artikel 3, og

ud fra følgende betragtning:

Myndighederne i de berørte medlemslande har anmodet om at få ændret oplysningerne i den liste, der er omhandlet i artikel 9, stk. 3, litra b), i forordning (EØF) nr. 3094/86; anmodningerne indeholder alle fornødne oplysninger til begrundelse for anmodningerne i henhold til artikel 3 i forordning (EØF) nr. 55/87; disse oplysninger er blevet vurderet, og Kommissionen har fastslået, at de opfylder ovennævnte bestemmelse; oplysningerne i listen i bilaget til nævnte forordning bør derfor ændres -

VEDTAGET FØLGENDE BESLUTNING:

Artikel 1

Oplysningerne i listen i bilaget til forordning (EØF) nr. 55/87 ændres som anført i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 24. november 1995.

På Kommissionens vegne

Emma BONINO

Medlem af Kommissionen

(1) EFT nr. L 288 af 11. 10. 1986, s. 1.

(2) EFT nr. L 118 af 25. 5. 1995, s. 15.

(3) EFT nr. L 8 af 10. 1. 1987, s. 1.

(4) EFT nr. L 310 af 14. 12. 1993, s. 27.

ANEXO - BILAG - ANHANG - ÐÁÑÁÑÔÇÌÁ - ANNEX - ANNEXE - ALLEGATO - BIJLAGE - ANEXO - LIITE - BILAGA

>TABELPOSITION>
KOMMISSIONENS BESLUTNING af 29. november 1995 om ændring af visse oplysninger i listen i bilaget til forordning (EF) nr. 3206/94 om listen for 1995 over fartøjer med en længde overalt på over 8 m, der ved fiskeri efter tunge i visse af Fællesskabets områder har tilladelse til at anvende bomtrawl, hvis samlede bomlængde overstiger 9 m (95/522/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3094/86 af 7. oktober 1986 om fastlæggelse af tekniske foranstaltninger til bevarelse af fiskeressourcerne (1), senest ændret ved forordning (EØF) nr. 3919/92 (2),

under henvisning til Kommissionens forordning (EØF) nr. 3554/90 af 10. december 1990 om fastlæggelse af reglerne for udarbejdelsen af listen over fartøjer med en længde overalt på over 8 m, der ved fiskeri efter tunge i visse af Fællesskabets områder har tilladelse til at anvende bomtrawl, hvis samlede bomlængde overstiger 9 m (3), ændret ved forordning (EF) nr. 3407/93 (4), særlig artikel 2, og

ud fra følgende betragtninger:

Ved Kommissionens forordning (EF) nr. 3206/94 (5) opstilles listen for 1995 over fartøjer med en længde overalt på over 8 m, der ved fiskeri efter tunge i visse af Fællesskabets områder har tilladelse til at anvende bomtrawl, hvis samlede bomlængde overstiger 9 m, jf. artikel 9, stk. 3, litra c), i forordning (EØF) nr. 3094/86;

myndighederne i de berørte medlemsstater har anmodet om at få ændret oplysningerne i nævnte liste; anmodningerne indeholder alle fornødne oplysninger til begrundelse for anmodningerne i henhold til artikel 2 i forordning (EØF) nr. 3554/90; disse oplysninger er blevet vurderet, og Kommissionen har fastslået, at de opfylder ovennævnte bestemmelse; oplysningerne i listen bør derfor ændres -

VEDTAGET FØLGENDE BESLUTNING:

Artikel 1

Oplysningerne i listen i bilaget til forordning (EF) nr. 3206/94 ændres som anført i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 29. november 1995.

På Kommissionens vegne

Emma BONINO

Medlem af Kommissionen

(1) EFT nr. L 288 af 11. 10. 1986, s. 1.

(2) EFT nr. L 397 af 31. 12. 1992, s. 1.

(3) EFT nr. L 346 af 11. 12. 1990, s. 11.

(4) EFT nr. L 310 af 14. 12. 1993, s. 19.

(5) EFT nr. L 337 af 24. 12. 1994, s. 37.

ANEXO - BILAG - ANHANG - ÐÁÑÁÑÔÇÌÁ - ANNEX - ANNEXE - ALLEGATO - BIJLAGE - ANEXO - LIITE - BILAGA

>TABELPOSITION>
RÅDETS AFGØRELSE af 4. december 1995 om tilpasning og forlængelse af gyldigheden af afgørelse 93/603/FUSP om en fælles aktion vedtaget af Rådet på grundlag af artikel J.3 i traktaten om Den Europæiske Union med henblik på støtte til transporten af den humanitære bistand i Bosnien-Hercegovina (95/516/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel J.3,

under henvisning til Rådets afgørelse 93/603/FUSP af 8. november 1993 om en fælles aktion vedtaget af Rådet på grundlag af artikel J.3 i traktaten om Den Europæiske Union med henblik på støtte til transporten af den humanitære bistand i Bosnien-Hercegovina (1),

under henvisning til Rådets afgørelse 93/729/FUSP (2) af 20. december 1993 om supplering af denne fælles aktion,

under henvisning til Rådets afgørelse 94/308/FUSP (3) af 16. maj 1994 om tilpasning og forlængelse af gyldigheden af afgørelse 93/603/FUSP,

under henvisning til Rådets afgørelse 94/510/FUSP (4) af 27. juli 1994 om supplering af afgørelse 93/603/FUSP,

under henvisning til Rådets afgørelse 94/789/FUSP (5) af 12. december 1994 om forlængelse af gyldigheden af afgørelse 93/603/FUSP -

TRUFFET FØLGENDE AFGØRELSE:

1. Gyldigheden af afgørelse 93/603/FUSP som suppleret og tilpasset ved afgørelse 93/729/FUSP, 94/308/FUSP og 94/510/FUSP forlænges indtil den 31. december 1996.

2. Medlemsstaternes bidrag fordeles i overensstemmelse med formandskabets afgørelser af 15. december 1994 og 27. marts 1995, der er truffet i henhold til afgørelse 94/510/FUSP.

3. Denne afgørelse træder i kraft på dagen for vedtagelsen.

4. Denne afgørelse offentliggøres i Tidende.

Udfærdiget i Bruxelles, den 4. december 1995.

På Rådets vegne

J. SOLANA

Formand

(1) EFT nr. L 286 af 20. 11. 1993, s. 1.

(2) EFT nr. L 339 af 31. 12. 1993, s. 3.

(3) EFT nr. L 134 af 30. 5. 1994, s. 1.

(4) EFT nr. L 205 af 8. 8. 1994, s. 3.

(5) EFT nr. L 326 af 17. 12. 1994, s. 1.